
ముంబై, జనవరి 30: పిల్లలు అల్లరి చేస్తే తల్లిదండ్రులు మందలించడం సహజం. కానీ, తన పిల్లలు గొడవపడుతున్నారని క్షణికావేశంలో వారికి విషమిచ్చి చంపిందో తల్లి. మాతృత్వానికే మచ్చతెచ్చే ఈ ఘటన ముంబైలో నవంబరు 29న జరిగింది. సుష్మా చిలే(38) తన ఇద్దరు పిల్లలు తనూజ(15), అనూజ్(9)లతో కలిసి దక్షిణ ముంబైలో నివసిస్తోంది. ఆమె అనారోగ్యంతో బాధపడుతోంది. చీటికి మాటికి పిల్లలిద్దరూ గొడవపడుతూ, కొట్టుకునేవారు.   ప్రతిరోజూ ఆమె వారిని మందలించినా అల్లరి చేయడం ఆపలేదు. పరీక్షలు దగ్గరపడుతుండడంతో చదువుకోవాలని వారికి చెప్పింది. ఆమె మాటను పెడచెవిన పెట్టి వారు ఆడుకోవడానికి వెళ్లడంతో ఆవేశంలో పిల్లలకు విషమిచ్చి, తనూ తాగింది. ఈ విషయాన్ని గమనించిన ఇరుగుపొరుగువారు వారిని ఆస్పత్రికి తరలించారు. 4 రోజుల అనంతరం పిల్లలిద్దరూ మృతి చెందగా, సుష్మకు ప్రాణాపాయం తప్పింది. పిల్లల పోస్టుమార్టం నివేదిక ఆధారంగా పోలీసులు సుష్మపై హత్యకేసు నమోదు చేశారు. ఆమె ఆస్పత్రి నుంచి డిశ్చార్జి అయిన తర్వాత అరెస్టు చేస్తారు.

mumbai, janavari 30: pillalu allari cheste tallidandrulu mandalinchadam sahajam. cony, tana pillalu godavapadutunnarani kshanikaavesamlo vaariki vishamichi champindo talli. maatrutvaanike machateche ee ghatana mumbailo navambaru 29na jarigindi. sushma chile(38) tana iddaru pillalu tanuja(15), anooz(9)latho kalisi dakshina mumbailo nivasistondi. aame anaarogyamtho baadhapadutondi. cheetiki maatiki pillaliddaruu godavapadutuu, kottukunevaaru.   pratiroju aame vaarini mandalinchinaa allari cheyadam aapaledu. pareekshalu daggarapadutundadamto chaduvukovalani vaariki cheppindi. aame maatanu pedachevina petti vaaru aadukovadaaniki velladamtho aavesamlo pillalaku vishamichi, tanuu taagindi. ee vishayaanni gamaninchina iruguporuguvaaru vaarini aaspatriki taralinchaaru. 4 rojula anantaram pillaliddaruu mruti chendagaa, sushmaku praanaapaayam tappindi. pillala postumartam nivedika aadhaaramgaa poliisulu sushmapai hatyakesu namodu chesaru. aame aaspatri nunchi discharji ayina tarvaata arestu chestaaru.